== Hukommelseshåndtering ==
.NET Frameworks [[Common Language Runtime|CLR]] fritager udvikleren for at håndtere hukommelsen (allokering og frigivelse af hukommelse); i stedet varetager det selv hukommelseshåndteringen selvom der ikke er nogen garanti for hvornår ''[[garbage collector]]en'' (proces til automatisk frigivelse af hukommelse) vil udføre sin arbejdsopgave, medmindre et eksplicit kald udstedes. Så længe der findes referencer til et [[objekt (datalogi)|objekt]] i det instantierede .NET program, vil hukommelseshåndteringen betragte det som værende i brug af CLR. Når der ikke længere findes nogen referencer til et objekt, og det dermed ikke kan tilgås eller anvendes længere, bliver det markeret til indsamling. Objektet optager dog stadig den del af hukommelsen, som er blevet allokeret til det. Selve frigivelsen af hukommelsen sker ikke før hukommelseshåndteringen har været forbi.
.NET's hukommelseshåndtering kører periodisk i en separat tråd fra den som programmet afvikles i, hvor det håndterer alle de ubrugte objekter og genindsamler hukommelsen allokeret til dem.
Filosofi Psykologi Religion Datalogi Internetteknologi Teknologi Teologi Matematik